CELEX: 32017D1438
Language: lt
Date: 1501804800000
Title: 2017 m. rugpjūčio 4 d. Komisijos įgyvendinimo sprendimas (ES) 2017/1438, kuriuo iš dalies keičiamas Sprendimas 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje (pranešta dokumentu Nr. C(2017) 5456) (Tekstas svarbus EEE. )

8.8.2017   
            
            
               LT
            
            
               Europos Sąjungos oficialusis leidinys
            
            
               L 205/89
            
         KOMISIJOS ĮGYVENDINIMO SPRENDIMAS (ES) 2017/1438
   2017 m. rugpjūčio 4 d.
   kuriuo iš dalies keičiamas Sprendimas 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje
   
      
         (pranešta dokumentu Nr. C(2017) 5456)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. kovo 7 d. Europos Parlamento ir Tarybos sprendimą Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) (1), ypač į jo 4 straipsnio 3 dalį,
   kadangi:
   
               (1)
            
            
               Komisijos sprendimu 2007/131/EB (2) Sąjungoje suderinamos ultraplačiajuostės (UWB) radijo ryšio technologijos naudojimo techninės sąlygos. Juo užtikrinama, kad radijo spektras visoje Sąjungoje būtų prieinamas suderintomis sąlygomis, šalinamos UWB technologijos įsisavinimo kliūtys ir kuriama veiksminga didelės masto ekonomijos ir naudos vartotojams bendroji UWB sistemų rinka;
            
         
               (2)
            
            
               pagal Sprendimą Nr. 676/2002/EB Komisija Europos pašto ir telekomunikacijų administracijų konferencijai (CEPT) suteikė ilgalaikį įgaliojimą atnaujinti Komisijos sprendimo 2006/771/EB (3) priedą atsižvelgiant į mažojo nuotolio įrenginių technologijų pažangą ir rinkos vystymąsi. Komisija, atsižvelgdama į šį įgaliojimą, 2014 m. liepos 2 d. šeštajame rekomendacijų rašte (4) CEPT paragino peržiūrėti ir kitus su mažojo nuotolio įrenginiais susijusius sprendimus, kaip antai Sprendimą 2007/131/EB dėl įrenginių, grindžiamų ultraplačiajuoste ryšio technologija;
            
         
               (3)
            
            
               CEPT padarė išvadą, kad dėl UWB technologijos mažojo nuotolio įrenginių tam tikras nuorodas į darniuosius standartus Sprendime 2007/131/EB reikia atnaujinti;
            
         
               (4)
            
            
               todėl Sprendimas 2007/131/EB turėtų būti iš dalies pakeistas;
            
         
               (5)
            
            
               šiame sprendime numatytos priemonės atitinka Radijo spektro komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/131/EB 2 straipsnio 11 punktas pakeičiamas taip:
   
      „11)   bendras galios spektrinis tankis– vidutinės galios spektrinio tankio verčių, išmatuotų aptikimo scenarijaus sferoje, esant bent 15 laipsnių skyrai, vidurkis. Matavimo konfigūracija išsamiai parodyta standarte ETSI EN 302 065-4;“.
   
   Priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2017 m. rugpjūčio 4 d.
      
         
            Komisijos vardu
         
         Mariya GABRIEL
         
            Komisijos narė
         
      
   
   
      (1)  OL L 108, 2002 4 24, p. 1.
   
      (2)  2007 m. vasario 21 d. Komisijos sprendimas 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje (OL L 55, 2007 2 23, p. 33).
   
      (3)  2006 m. lapkričio 9 d. Komisijos sprendimas 2006/771/EB dėl suderinto radijo spektro naudojimo mažojo nuotolio įrenginiuose (OL L 312, 2006 11 11, p. 66).
   
      (4)  RSCOM 13-78rev2.
   
      PRIEDAS
      Sprendimo 2007/131/EB priedas iš dalies keičiamas taip:
      
                  1)
               
               
                  5.1 punktas iš dalies keičiamas taip:
                  
                              a)
                           
                           
                              pirmos pastraipos pirmos įtraukos antroji įtrauka pakeičiama taip:
                              
                                          „—
                                       
                                       
                                          siųstuvas turi 10 dB dinaminės srities spinduliuojamosios galios kontrolės galimybę, kaip aprašyta medžiagų jutiklių ETSI darniajame standarte EN 302 065-4,“;
                                       
                                    
                        
                              b)
                           
                           
                              antra pastraipa pakeičiama taip:
                              „Pagal šį sprendimą leidžiamų naudoti medžiagų jutiklių spinduliuotė yra kuo mažesnė ir jokiu būdu neviršija toliau pateiktoje lentelėje nustatytų e.i.r.p. tankio ribų. Nestacionaraus įrenginio (B naudojimo būdas) atitiktis toliau pateiktoje lentelėje nustatytoms vertėms turi būti užtikrinta įrenginiu tiriant tipišką medžiagos konstrukciją (pavyzdžiui, ETSI standarte EN 302 065-4 apibrėžtą tipišką sieną).“;
                           
                        
                              c)
                           
                           
                              lentelės 1 išnaša pakeičiama taip:
                              
                                          „(1)
                                       
                                       
                                          Jei įrenginyje veikia ETSI darniajame standarte EN 302 065-4 aprašytas signalų perdavimo po radijo dažnių analizės mechanizmas (angl. Listen Before Talk, LBT), toks įrenginys gali būti naudojamas 2,5–2,69 ir 2,9–3,4 GHz radijo dažnių juostose, kai didžiausias vidutinės galios spektrinis tankis yra – 50 dBm/MHz.“;
                                       
                                    
                        
            
                  2)
               
               
                  5.2 punktas iš dalies keičiamas taip:
                  
                              a)
                           
                           
                              2 dalis pakeičiama taip:
                              
                                          „2.
                                       
                                       
                                          Statybinių medžiagų analizės įrenginio skleidžiama spinduliuotė yra kuo mažesnė ir jokiu būdu neviršija toliau pateiktoje lentelėje nustatytų didžiausios galios ribų, kai statybinių medžiagų analizės įrenginiu tiriama ETSI standarte EN 302 065-4 apibrėžta tipiška siena.“;
                                       
                                    
                        
                              b)
                           
                           
                              lentelės 1 išnaša pakeičiama taip:
                              
                                          „(1)
                                       
                                       
                                          Jei įrenginyje veikia ETSI darniajame standarte EN 302 065-4 aprašytas signalų perdavimo po radijo dažnių analizės mechanizmas (LBT), toks įrenginys gali veikti 1,215–1,73 GHz radijo dažnių juostoje, kai didžiausias vidutinės galios spektrinis tankis yra – 70 dBm/MHz, taip pat 2,5–2,69 ir 2,7–3,4 GHz radijo dažnių juostose, kai didžiausias vidutinės galios spektrinis tankis yra – 50 dBm/MHz.“